als_Latn dik_Latn sag_Latn
Ligji për honorarët para Gjykatës KushtetuesePublikuar 1 month ago në Alsat-M
Ligji sipas të cilit duhet të paguhen kontribute për honorarë, do të kontestohet në Gjykatën Kushtetuese. Nisma do të dorëzohet nga Organizata joqeveritare “Qytetarë për një Maqedoni Evropiane”. Pritet të kontestohen të pesta ligjet e fundit që rregullojnë tatimimin e të gjithë atyre që punojnë me honorarë dhe kontrata autoriale. “Me ndryshimet e tilla të ligjeve nuk guxon që një lëndë e njëjtë, të rregullohet në mënyra të ndryshme. Këtu kemi rregullim të lëndës “Marrëdhënie pune” në mënyrë të ndryshme”, tha Svetomir Shkariq – profesor. “Keni dy pranues të këtyre kompensimeve të rregulluara me ato kontrata. Njëri pranon shumë nën atë minimale, ndërsa tjetri pak mbi minimalen. Ai që është mbi minimalen është i obliguar të ndajë 30 ose 25% më shumë nga ai që ka kontratë me rrogë nën pagën minimale. Kjo është pabarazi”, u shpreh Vane Damjanski – ndërmarrja për kontrata autoriale.“Tani kemi të dhëna se disa klientë, nuk iu ofrojnë kufi më të ulët përkthyesve, kështu që nëse kanë kontratë për 15 mijë denarë, e ndajnë atë në dy pjesën mënyrë që punëdhënësit, të mos mund t’u paguajë kontribute, dhe në këtë mënyrë të zvogëlojë fitimin përkatës”, deklaroi Lubinka Brashnarska – Shoqata e përkthyesve.Pjesëmarrësit në debat thanë se edhe në vendet e rajonit ekzistojnë ligje ku për kontrata autoriale apo honorare, paguhen kontribute shtesë, por nga ato nuk janë përjashtuar as vetë pensionistët. “Në Kroaci ka regjim të veçantë të pagesës për kontribute dhe tatime për kontratat autoriale dhe ato në vepër, sidomos për kontratat autoriale. Obligimi bie gjithmonë mbi personin juridik dhe asnjëherë nuk paguan vet personi. Personi fizik mund të paguaj kontribute nëse angazhon tjetër person fizik për të kryer punë si kontratë në vepër”, tha Biljana Kotevska – QME.Ndryshimet e reja sipas të cilave, personat që paguhen me honorarë, duhet të paguajnë sigurim pensional dhe shëndetësor, hynë në fuqi më 1 janar të këtij viti. Llogaritjet e para nga mbledhja e të ardhurave, do të dihen rreth 15 shkurtit. Verica Pavlloska
als_Latn als_Latn